ai4bharat/Pralekha huggingface dataset:
વહાણવટા મંત્રાલય
અર્થ-ગંગા અંતર્ગત ગંગા નદીના કાંઠે વ્યાપારિક પ્રવૃ્તિઓનું સુનિયોજન કરવામાં આવશે
નવા જળમાર્ગો વિકસાવવાથી ઇકોસિસ્ટમ અને નદી કાંઠાના વિસ્તારો બંને પર મોટી અસર પડી છે
શ્રી મનસુખ માંડવિયાએ જણાવ્યું હતું કે, માનનીય પ્રધાનમંત્રી શ્રી નરેન્દ્ર મોદીના 'રીફોર્મ, પરફોર્મ અને ટ્રાન્સફોર્મ’ મંત્રના અમલીકરણ સાથે ખાસ કરીને આંતરિક જળમાર્ગોના વિકાસ પર વધુ ધ્યાન કેન્દ્રીત કરવામાં આવ્યું હોવાથી ગંગામાં માલવાહક જહાજોની સંખ્યામાં ચાર ગણો વધારો થશે
અર્થ-ગંગા પરિયોજનાથી આર્થિક વિકાસને વેગ મળશે તેમજ ખેડૂતો, નાના વેપારીઓ અને ગામવાસીઓનો સહિયારો વિકાસ થશે
કેન્દ્રીય જહાજ , રસાયણ અને ખાતર મંત્રી શ્રી મનસુખ માંડવિયાએ પત્રકાર પરિષદને સંબોધતા જણાવ્યું હતું કે, આંતરિક જળમાર્ગો "અર્થ ગંગા” પરિયોજના માટે મહત્વપૂર્ણ આધારસ્તંભોમાંથી એક છે અને તેના પરિણામરૂપે સૌનો સહિયારો વિકાસ થશે તેમજ રાષ્ટ્રીય જળમાર્ગોના વિસ્તરણમાં સંખ્યાબંધ રોજગારીની તકોનું નિર્માણ કરવામાં મુખ્ય ભૂમિકા નિભાવશે.
પત્રકારોને સંબોધન કરતાં કેન્દ્રીય મંત્રી શ્રી માંડવિયાએ જણાવ્યું હતું કે, “ભારતની લગભગ અડધી વસ્તી ગંગા નદીના કાંઠા વિસ્તારોમાં વસે છે જેમાંથી લગભગ 1/5મા ભાગના માલવહનનું કામ થાય છે અને 1/3 પ્રવૃત્તિઓ ગંગાના પટ્ટાની આસપાસના રાજ્યોમાં સમાપ્ત થાય છે.”
છેલ્લા કેટલાક વર્ષમાં જહાજ મંત્રાલય દ્વારા કેટલીક પહેલ કરવામાં આવી છે જેના પરિણામે આંતરિક જહાજોની સંખ્યા 3થી વધીને 9, કાર્ગોમાં 30,00,000 મેટ્રિક ટનથી 70,00,000 મેટ્રિક ટન અને જહાજોનો ધસારો 300થી 700 થયો છે જે નોંધપાત્ર વધારો છે.
બનારસથી હલ્દીયા સુધીના 1400 કિમી લાંબા રાષ્ટ્રીય જળમાર્ગ -1માં જહાજ મંત્રાલય દ્વારા નાની જેટ્ટી ના વિકાસ જેવી સંખ્યાબંધ પ્રવૃત્તિઓ નાના સમુદાયો અને ખાસ કરીને નાના ખેડૂતો, વેપારીઓ અને સામાન્ય લોકોના વિકાસ માટે હાથ ધરવામાં આવી છે. આના કારણે ખેડૂતોને તેમના માલસામાનનું પરિવહન કરવાનું સરળ થઇ જવાથી તેમજ ખર્ચમાં ઘટાડો થવાથી બહેતર વળતર મળશે. તેનાથી 'ઇઝ ઓફ લિવિંગ’ અને 'ઇઝ ઓફ ડુઇંગ બિઝનેસ’માં સુધારો આવશે.
ભારતીય આંતરિક જળમાર્ગ સત્તામંડળ  દ્વારા માલસામાન/ચીજવસ્તુઓના ઓછા ખર્ચે પરિવહન માટે નાની જેટ્ટી  અને દસ  રો-રો વાહનો તૈયાર કરવામાં આવી રહ્યા છે જેની વિગતો નીચે આપેલી છે:
આ સંબંધોન દરમિયાન મંત્રી શ્રી માંડવિયાએ એવું પણ જણાવ્યું હતું કે, જહાજ મંત્રાલય દ્વારા રૂપિયા 200 કરોડના ખર્ચે વારાણસીમાં  નૂર ગ્રામ અને સાહિબબાગ  ખાતે ઔદ્યોગિક ક્લસ્ટર-કમ-લોજિસ્ટિક પાર્કનો વિકાસ થઇ રહ્યો છે જેનો ઉદ્દેશ્ય આંતરિક જળમાર્ગો સાથે તાલમેલ બનાવવાનો છે. આનાથી વિપુલ પ્રમાણમાં પ્રત્યક્ષ અને પરોક્ષ રોજગારીનું નિર્માણ થશે અને ખાસ કરીને આ વિસ્તારમાં અર્થતંત્રને વેગ મળશે.
શ્રી માંડવિયાએ ઉમેર્યું હતું કે, ભારતે એક રાષ્ટ્ર તરીકે હંમેશા નેપાળને તેના આર્થિક પરિવર્તનમાં સહકાર આપ્યો છે. રાષ્ટ્રીય જળમાર્ગ -1 નેપાળ સાથે ત્રિકોણીય રીતે એટલે કે, વારાણસીથી નૌતનવા , કૌઘાટથી રક્સૌલ  અને સાહિબબાગથી બિરાટનગર  જોડાણમાં મુખ્ય માર્ગ બની રહેશે. અગાઉ નેપાળ માલવાહક જહાજોના પરિવહન માટે કોલકાતા અને વિશાખાપટ્ટનમ બંદરોથી જોડાયેલું હતું. હવે, આંતરિક જળમાર્ગો, ખાસ કરીને NW-1થી ભારત સરકાર અને નેપાળની સરકાર વચ્ચે થયેલી માલવાહજ જહાજોની સંધિ અંતર્ગત જહાજોનું પરિવહન શક્ય બનશે. તેનાથી લોજિસ્ટક ખર્ચ ઘટશે અને કોલકાતા બંદર પર ભીડમાં ઘટાડો થશે.
SD/GP/DS
(Visitor Counter : 159
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 56.64 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 36,401 નવા કેસ નોંધાયા
- સક્રિય કેસ કુલ કેસનાં 1.13% થયા, માર્ચ 2020 બાદ સૌથી ઓછા
- ભારતમાં સક્રિય કેસનું ભારણ 3,64,129 થયું, 149માં સૌથી ઓછા
- સાજા થવાનો દર હાલમાં 97.53 % નોંધાયો, માર્ચ 2020 બાદ સૌથી વધુ
- દેશમાં અત્યાર સુધીમાં કુલ 3,15,25,080 દર્દીઓ સાજા થયા
- સાપ્તાહિક પોઝિટિવીટી દર છેલ્લા 55 દિવસ બાદ 3% કરતા ઓછો થઈ ગયો છે, હાલમાં 1.95% છે
- દૈનિક પોઝિટિવીટી દર 1.94% પહોંચ્યો, જે છેલ્લા 24 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 50.03 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1747280
કોવિડ-19 રસીકરણ અપડેટ
વિગત: https://pib.gov.in/PressReleasePage.aspx?PRID=1747281
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
પ્રધાનમંત્રીનું કાર્યાલય
પ્રધાનમંત્રીએ મહાત્મા અય્યનકાલીને તેમની જયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ મહાત્મા અય્યનકાલીને તેમની જયંતી નિમિત્તે યાદ કર્યા છે.
એક ટવીટમાં પ્રધાનમંત્રીએ કહ્યું, "ભારત મહાત્મા અય્યનકાલી જેવા મહાનુભાવોનું ઋણી છે. સમાજ સુધારણા અને ગરીબ લોકોને સશક્ત બનાવવા માટેનું તેમનું કાર્ય હંમેશાં પ્રેરણારૂપ રહેશે. તેમની જયંતી પર તેમને યાદ કરીએ."
SD/GP/BT
(
પ્રધાનમંત્રીનું કાર્યાલય
ધાર, MP ખાતેનો મેગા ટેક્સટાઇલ પાર્ક પ્રગતિના નવા દરવાજા ખોલશે : પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કહ્યું છે કે મધ્યપ્રદેશના ધાર જિલ્લામાં નવો મેગા ટેક્સટાઇલ પાર્ક મેક ઇન ઇન્ડિયાને મજબૂત કરશે અને યુવાનો માટે રોજગારીની નવી તકો ઊભી કરશે. તેમણે કહ્યું કે આ પાર્ક રાજ્યના વિકાસ માટે નવા દરવાજા ખોલશે.
મુખ્યમંત્રી શ્રી શિવરાજ સિંહ ચૌહાણના ટ્વીટના જવાબમાં પ્રધાનમંત્રીએ ટ્વીટ કર્યું:
"मध्य प्रदेश के धार जिले में इस मेगा टेक्सटाइल पार्क से जहां मेक इन इंडिया की हमारी पहल को और मजबूती मिलेगी, वहीं युवाओं के लिए रोजगार के साथ-साथ राज्य में विकास के नए द्वार खुलेंगे। #PragatiKaPMMitra"
YP/GP/JD
(
રાષ્ટ્રપતિ સચિવાલય
રાષ્ટ્રપતિ આવતીકાલે ઉત્તર પ્રદેશ નેશનલ લો યુનિવર્સિટી અને અલ્હાબાદ હાઈકોર્ટના નવા ભવનનો શિલાન્યાસ કરશે
રાષ્ટ્રપતિ શ્રી રામનાથ કોવિંદ આવતીકાલે  ઉત્તર પ્રદેશ  ની મુલાકાત લેશે અને ઉત્તર પ્રદેશ નેશનલ લો યુનિવર્સિટી અને અલ્હાબાદ હાઈકોર્ટના નવા ભવનનો શિલાન્યાસ કરશે.
SD/GP/BT
(Visitor Counter : 223
સંચાર અને સુચના પ્રૌદ્યોગિકી મંત્રાલય
યુનિવર્સલ પોસ્ટલ યુનિયન ની પ્રાદેશિક કચેરીનું નવી દિલ્હીમાં ઉદઘાટન થયું
ભારત આ વિસ્તારમાં યુપીયુની ટેકનિકલ સહાય પ્રવૃત્તિઓ હાથ ધરશે
સંચાર રાજ્યમંત્રી શ્રી દેવુસિંહ ચૌહાણ અને યુનિવર્સલ પોસ્ટલ યુનિયનના મહાનિદેશક  શ્રી મસાહિકો મેટોકીએ નવી દિલ્હી ખાતે યુપીયુની પ્રાદેશિક કચેરીનું ઉદઘાટન કર્યું હતું. પ્રાદેશિક કાર્યાલય ભારતના પોસ્ટ વિભાગ દ્વારા યજમાન દેશ વચ્ચે સમજૂતી કરીને દક્ષિણ એશિયા ક્ષેત્રમાં યુપીયુની ટેકનિકલ સહાય પ્રવૃત્તિઓ હાથ ધરશે.
ભારતમાં યુપીયુની પ્રાદેશિક કચેરી વિચારો, અનુભવો અને કુશળતાના આદાન-પ્રદાન માટે મહત્ત્વપૂર્ણ પ્લેટફોર્મ તરીકે કામ કરશે, જેથી ટપાલ ક્ષેત્રના આધુનિકીકરણ અને પરિવર્તનને વેગ મળશે. તે એશિયા પેસિફિક ક્ષેત્રમાં યુપીયુના સભ્ય દેશો વચ્ચે સહયોગને પ્રોત્સાહન આપવા, નવીનતાને પ્રોત્સાહન આપવા અને ટપાલ સેવાઓ વધારવા માટે જ્ઞાનના આદાન-પ્રદાનને સરળ બનાવવા માટે એક કેન્દ્ર તરીકે કામ કરશે.
ભારતે એશિયા પેસિફિક પોસ્ટલ યુનિયન મારફતે યુ.પી.યુ.ના વિકાસ અને તકનીકી સહાયતા પ્રવૃત્તિઓ માટે ચાર વર્ષના ગાળામાં 2,00,000 ડોલરના યોગદાનની પણ જાહેરાત કરી હતી. આ નાણાકીય યોગદાનનો ઉદ્દેશ વિસ્તારમાં પોસ્ટલ ક્ષેત્રને મજબૂત કરવા માટે ક્ષમતા નિર્માણ, માળખાગત વિકાસ અને અન્ય આવશ્યક પ્રવૃત્તિઓને ટેકો આપવાનો છે.
ભારતમાં યુપીયુ રિજનલ ઓફિસની સ્થાપના એ દક્ષિણ-દક્ષિણ સહકાર માટે ભારતની પ્રતિબદ્ધતા અને વૈશ્વિક ટપાલ વિકાસમાં તેની સક્રિય ભૂમિકા તરફનું એક મહત્વપૂર્ણ પગલું છે.
તે સંયુક્ત પહેલો અને ક્ષમતા નિર્માણ કાર્યક્રમો માટે પણ તકોનું સર્જન કરશે, જે ટપાલ સેવાઓની ગુણવત્તા, સરહદ પારના ઇ-કોમર્સમાં વધારો કરશે તથા આર્થિક વિકાસ અને સામાજિક સુખાકારીમાં પ્રદાન કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 69
પ્રધાનમંત્રીનું કાર્યાલય
પ્રધાનમંત્રીએ શ્રી હરિવંશ નારાયણ સિંહને રાજ્યસભાના ઉપાધ્યક્ષ તરીકે ચૂંટાવા બદલ શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સમગ્ર ગૃહ અને તમામ દેશવાસીઓ વતી શ્રી હરિવંશ નારાયણ સિંહને બીજી વાર રાજ્યસભાના ઉપાધ્યક્ષ તરીકે ચૂંટાવા બદલ શુભેચ્છા પાઠવી હતી.
પ્રધાનમંત્રીએ કહ્યું કે, સામાજિક કાર્ય અને પત્રકારત્વની દુનિયામાં તેમણે પોતાના માટે એક પ્રામાણિક ઓળખ ઉભી કરી તેના કારણે શ્રી હરિવંશ પ્રત્યે તેમને ખૂબ માન છે. તેમણે કહ્યું કે, આજ ગૃહના દરેક સભ્યના મનમાં પણ આ જ ભાવના અને આદર છે. તેમણે શ્રી હરિવંશની કાર્યકારી શૈલી અને તેમણે ગૃહની કાર્યવાહી હાથ ધરવાની રીતની પ્રશંસા કરી અને કહ્યું કે ગૃહમાં તેમની ભૂમિકા લોકશાહીને મજબૂત બનાવે છે.
અધ્યક્ષ શ્રીને સંબોધિત કરતાં પ્રધાનમંત્રીએ કહ્યું કે, રાજ્યસભાના સભ્યો હવે ગૃહની કાર્યવાહી સરળતાથી ચલાવવામાં ઉપાધ્યક્ષને સહયોગ કરશે. તેમણે કહ્યું કે, હરીવંશજી વિપક્ષ સહિતના સૌના છે અને કોઈ પણ પક્ષ પ્રત્યે ભેદભાવ કર્યો નથી. તેમણે કહ્યું કે, સાંસદોને ગૃહમાં નિયમો પ્રમાણે નિયંત્રિત કરવા એ ખૂબ જ પડકારજનક કાર્ય છે અને હરિવંશ જીએ આ બાબતમાં બધાનો વિશ્વાસ જીત્યો છે.
પ્રધાનમંત્રીએ કહ્યું કે, ખરડા પસાર કરવા માટે હરિવંશ જી ઘણા કલાકો સુધી સતત બેઠા હતા અને આ બે વર્ષ તેમની સફળતાના સાક્ષી છે. આ ગૃહમાં દેશના ભવિષ્યને, દેશની દિશા બદલનારા સંખ્યાબંધ ઐતિહાસિક બિલ આ ગૃહમાં પસાર થયા. તેમણે દસ વર્ષમાં સૌથી વધુ ઉત્પાદકતાનો વિક્રમ સ્થાપિત કરવા બદલ ગૃહની પ્રશંસા કરી, તે પણ લોકસભાની ચૂંટણીના એક વર્ષમાં. તેમણે કહ્યું કે ગૃહમાં ઉત્પાદકતાની સાથે-સાથે સકારાત્મકતા પણ વધી છે. બધા સભ્યો ખુલ્લા મનથી તેમની વાત રજૂ કરી શક્યા છે.
પ્રધાનમંત્રીએ કહ્યું કે, હરીવંશ જી જમીનથી જોડાયેલા છે કારણ કે તેમણે તેમના જીવનની નમ્રતાથી શરૂઆત કરી છે. જ્યારે હરિવંશ જીને પ્રથમ સરકારી શિષ્યવૃત્તિ મળી ત્યારે તેમણે શિષ્યવૃત્તિના પૈસા ઘરે લઈ જવાને બદલે પુસ્તકો ખરીદ્યા. તેમણે કહ્યું કે, હરિવંશ જીને પુસ્તકો પ્રત્યે ઘણો લગાવ હતો. તેમણે કહ્યું કે શ્રી હરિવંશ શ્રી જયપ્રકાશ નારાયણથી ખૂબ પ્રભાવિત છે. લગભગ ચાર દાયકા સુધી સામાજિક કાર્યો કર્યા બાદ, તેમણે 2014માં સંસદમાં પ્રવેશ કર્યો.
તેમણે કહ્યું કે હરીવંશ જી તેમના નમ્ર વર્તન અને નમ્રતા માટે જાણીતા છે.
પ્રધાનમંત્રીએ કહ્યું કે, હરિવંશ જીએ આંતરરાષ્ટ્રીય સંસદીય સંઘ જેવા તમામ આંતરરાષ્ટ્રીય મંચ પર અને અન્ય દેશોમાં ભારતીય સાંસ્કૃતિક પ્રતિનિધિ મંડળના સભ્ય તરીકે ભારતનું કદ સુધારવા માટે પણ કામ કર્યું છે.
પ્રધાનમંત્રીએ કહ્યું કે, હરિવંશ જી રાજ્યસભામાં અનેક સમિતિના અધ્યક્ષ હોવાથી તેમણે સમિતિઓની કામગીરી સુધારી હતી. તેમણે કહ્યું કે હરિવંશ જી સંસદસભ્ય બન્યા પછી, તેમણે તેમના આચરણ દ્વારા તમામ સાંસદો વધુ નૈતિક બને તે સુનિશ્ચિત કરવાનો પ્રયાસ કર્યો. તેમણે કહ્યું કે હરીવંશ જી સંસદીય કાર્ય અને જવાબદારીઓની વચ્ચે બૌદ્ધિક અને વિચારક તરીકે પણ એટલા જ સક્રિય છે. હરિવંશ જી હજી દેશભરમાં ફરતા હોય છે, લોકોને ભારતના આર્થિક, સામાજિક, વ્યૂહાત્મક અને રાજકીય પડકારો વિશે જાગૃત કરે છે. તેમણે કહ્યું, “તેમનું પુસ્તક આપણા પૂર્વ પ્રધાનમંત્રી શ્રી ચંદ્રશેખરજીના જીવન તેમજ હરિવંશજીની લેખન ક્ષમતાને નજીકથી પ્રતિબિંબિત કરે છે. હું અને આ ગૃહના બધા સભ્યો ઉપાધ્યક્ષ હરીવંશજીનું માર્ગદર્શન મેળવવા બદલ ભાગ્યશાળી છીએ.”
પ્રધાનમંત્રીએ હરિવંશ જીને શુભેચ્છાઓ પાઠવી હતી અને કહ્યું હતું કે ગૃહમાં 250થી વધુ સત્રો યોજાયા તે હકીકત ભારતીય લોકશાહીની પરિપક્વતાનો પુરાવો છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ ભારતીય પરમાણુ વૈજ્ઞાનિકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ ભારતના પરમાણુ વૈજ્ઞાનિકોને અભિનંદન પાઠવ્યા છે.
એક ટવીટમાં પ્રધાનમંત્રીએ કહ્યું, "કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ આપણા પરમાણુ વૈજ્ઞાનિકોને અભિનંદન! આ સ્વદેશી રીતે રચાયેલ 700 મેગાવોટનું કેએપીપી-3 રિએક્ટર મેક ઇન ઇન્ડિયાનું એક ઝળહળતું ઉદાહરણ છે. અને આવી ભવિષ્યની સિદ્ધિઓ માટે એક નવીન માર્ગદર્શક પથ બનશે!"
SD/GP/BT
(
પ્રધાનમંત્રીનું કાર્યાલય
જમ્મુ અને કાશ્મીરના લેફ્ટનન્ટ ગવર્નરે પીએમ સાથે મુલાકાત કરી
જમ્મુ અને કાશ્મીરના લેફ્ટનન્ટ ગવર્નર શ્રી મનોજ સિંહાએ પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું;
"જમ્મુ અને કાશ્મીરના લેફ્ટનન્ટ ગવર્નર શ્રી @manojsinha_એ PM @narendramodi સાથે મુલાકાત કરી."
YP/GP/JD
(
PIB Headquarters
ટપાલ સેવાને લગતા પ્રશ્નોના નિરાકરણ માટે ડાક અદાલત
અમદાવાદ, 21-06-2019
ટપાલ સેવાને લગતા પ્રશ્નોના નિરાકરણ માટે પોસ્ટ માસ્ટર જનરલ , “સ્પીડ પોસ્ટ ભવન”, શાહીબાગ, અમદાવાદ-380004 ની કચેરી ખાતે તારીખ 09-07-2019  ના રોજ 11.00 કલાકે ડાક અદાલતનું આયોજન કરવામાં આવેલ છે.
આ અદાલતમાં નીતિ વિષયક મુદ્દા સિવાયની ટપાલ સેવાઓને લગતા અન્ય મુદ્દાઓ સબંધિત ફરિયાદો સાંભળી નિકાલ કરવામાં આવશે.
મુખ્યાલય ક્ષેત્ર, અમદાવાદને લગતી ટપાલ સેવા સંબંધી ડાક અદાલતમાં રજૂ કરવાની ફરિયાદો શ્રી વી.કે. દરજી, સહાયક નિદેશક ડાક સેવા , કંપ્લેઇન્ટ સેક્સન, પોસ્ટ માસ્ટર જનરલ , સ્પીડ પોસ્ટ ભવન, શાહીબાગ, અમદાવાદ-380004 ને મોડામાં મોડી તારીખ 28-06-2019  સુધીમાં મળી જાય તે રીતે મોકલવાની રહશે. નિર્ધારિત સમય મર્યાદા બાદ મળેલ ફરિયાદો ધ્યાનમાં લેવામાં આવશે નહિ.
ફરિયાદ સ્પષ્ટ અને મુદ્દાસર હોવી જરૂરી છે. નીતિ વિષયક આધારિત મુદ્દાઓની સુનાવણી હાથ ઉપર લેવામાં આવશે નહિ. તદુપરાંત ફરિયાદની અરજીમાં એક કરતા વધારે મુદ્દા કે વિષયનો સમાવેશ ના હોવો જોઈએ.
DK/NP/J.Khunt/GP
(Visitor Counter : 205
મંત્રીમંડળ
મંત્રીમંડળે ‘એગ્રીકલ્ચર ઇન્ફ્રાસ્ટ્રક્ચર ફંડ’ હેઠળ કેન્દ્રિય ક્ષેત્રની યોજનામાં ધિરાણની સુવિધાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ મળેલી મંત્રીમંડળની બેઠકે એક નવી દેશ વ્યાપી સેન્ટ્રલ સેક્ટરની યોજના- ‘એગ્રીકલ્ચર ઈન્ફ્રાસ્ટ્રક્ચર ભંડોળ’ને મંજૂરી આપી છે. આ યોજનામાં અર્થક્ષમ યોજનાઓને પોસ્ટ- હાર્વેસ્ટ મેનેજમેન્ટ ઈન્ફ્રાસ્ટ્રક્ચર અને કોમ્યુનિટીવ ફાર્મીંગ એસેટસ માટે વ્યાજમાં રાહત અને નાણાંકિય સહયોગ મારફતે ડેબ્ટ ફાયનાન્સીંગ કરવામાં આવશે.
આ યોજના હેઠળ બેંકો અને નાણાંકિય સંસ્થાઓ મારફતે પ્રાથમિક કૃષિ ધિરાણ મંડળીઓ , માર્કેટીંગ કો-ઓપરેટીવ સોસાયટીઓ, ફાર્મર પ્રોડ્યુસર્સ ઓર્ગેનાઈઝેશન્સ , સ્વસહાય જૂથો , ખેડૂતોના જોઈન્ટ લાયાબિલીટી ગ્રુપ , મલ્ટી પર્પઝ કો-ઓપરેટીવ સોસાયટીઓ, કૃષિ ઉદ્યોગસાહસિકો, સ્ટાર્ટઅપ્સ, એગ્રીગેશન ઈન્ફ્રાસ્ટ્રક્ચર પ્રોવાઈડર્સ અને કેન્દ્ર/ રાજ્ય સરકારની એજન્સીઓ અથવા સ્થાનિક સ્વરાજની સંસ્થાઓ દ્વારા પ્રોત્સાહિત પબ્લિક પ્રાઈવેટ પાર્ટનરશીપ યોજનાઓને રૂ.1 લાખ કરોડ પૂરા પાડવામાં આવશે.
ચાલુ વર્ષે રૂ.10 હજાર કરોડની મંજૂરીથી શરૂઆત કરીને ધિરાણોની ચૂકવણી 4 વર્ષના ગાળામાં કરવામાં આવશે અને આગામી 3 નાણાંકિય વર્ષમાં રૂ.30 હજાર કરોડ આપવામાં આવશે.
આ નાણાંકિય સુવિધા હેઠળના તમામ ધિરાણોમાં વાર્ષિક 3 ટકા વ્યાજ સહાય આપવામાં આવશે, જે રૂ.2 કરોડ સુધી મર્યાદિત રહેશે. આ સહાય મહત્તમ 7 વર્ષના ગાળા માટે ઉપલબ્ધ રહેશે. માન્ય ધિરાણ લેનારાઓને આ નાણાંકિય સુવિધામાં માઈક્રો અને સ્મોલ એન્ટરપ્રાઈઝ માટેના ક્રેડિટ ગેરંટી ફંડ ટ્રસ્ટ  સ્કીમ હેઠળ રૂ.2 કરોડ સુધીના ધિરાણ માટે ઉપલબ્ધ રહેશે. આ કવરેજ માટેની ફી સરકાર ચૂકવશે અને એફપીઓના કિસ્સામાં કૃષિ, સહકાર અને ખેડૂત કલ્યાણ વિભાગ  ની એફપીઓ પ્રમોશન યોજના હેઠળ ગેરંટી ઉપલબ્ધ કરવામાં આવશે.
ભારત સરકાર તરફથી અંદાજપત્રીય સહાયની કુલ રકમ રૂ.10,736 કરોડ થશે.
આ નાણાંકિય સુવિધાની ચૂકવણી માટે મોરેટોરિયમમાં ઓછામાં ઓછા 6 માસ અને મહત્તમ બે વર્ષ સુધીનો તફાવત રહેશે.
આ પ્રોજેક્ટ ખેતી અને ખેતી આધારિત પ્રોસેસીંગ પ્રવૃત્તિઓને ઔપચારિક ધિરાણની સુવિધા પૂરી પાડવા માટે છે અને અપેક્ષા છે કે તેનાથી ગ્રામ વિસ્તારોમાં વિવિધ રોજગારનું નિર્માણ થશે.
એગ્રી ઈન્ફ્રાફંડનુ વ્યવસ્થાપન અને મોનીટરીંગ ઓનલાઈન મેનેજમેન્ટ ઈન્ફોર્મેશન સિસ્ટમ  પ્લેટફોર્મ મારફતે થશે. આ ફંડ હેઠળ તમામ માન્ય સંસ્થાઓ ધિરાણ માટે અરજી કરી શકશે. ઓનલાઈન પ્લેટફોર્મમાં વિવિધ બેંકો દ્વારા વ્યાજના દર અંગે પારદર્શકતા, વ્યાજ સહાય સહિત યોજનાની વિગતો અને ઓફર કરવામાં આવેલી ક્રેડિટ ગેરંટી, ઓછામાં ઓછુ દસ્તાવેજીકરણ, મંજૂરીની ઝડપી પ્રક્રિયા ઉપરાંત અન્ય યોજનાના લાભ સાથે સંકલનની સુવિધા રહેશે.
રાષ્ટ્રીય, રાજ્ય અને જીલ્લા સ્તરની મોનીટરીંગ કમિટીઓની સ્થાપના કરવામાં આવશે કે જેથી રિયલ ટાઈમ મોનીટરીંગ થઈ શકે અને અસરકારક ફીડબેક મળી શકે.
આ યોજનાનો ગાળો નાણાંકિય વર્ષ 2020થી નાણાંકિય વર્ષ 2029  સુધીનો રહેશે.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 140.31 કરોડ લોકોને રસી આપવામાં આવી
- ભારતમાં સક્રિય કેસનું ભારણ 77,516 થયું
- સક્રિય કેસ કુલ કેસનાં 1% કરતા ઓછા છે, હાલમાં 0.22% છે, માર્ચ 2020 પછી સૌથી ઓછા
- સાજા થવાનો દર હાલમાં 98.40% નોંધાયો, માર્ચ 2020થી સૌથી વધુ
- છેલ્લા 24 કલાકમાં 7,051 દર્દીઓ સાજા થયા, કુલ વધીને 3,42,15,977 દર્દીઓ સાજા થયા
- છેલ્લા 24 કલાકમાં ભારતમાં 6,650 નવા કેસ નોંધાયા
- દૈનિક પોઝિટિવીટી દર 0.57% પહોંચ્યો, છેલ્લા 81 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 40 દિવસથી 1% કરતા ઓછો થઈ ગયો છે, હાલમાં 0.59% છે
- કુલ 66.98 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
મંત્રીમંડળ
કેન્દ્રીય કેબિનેટે ₹14,903 કરોડના ખર્ચ સાથે ડિજિટલ ઈન્ડિયા કાર્યક્રમના વિસ્તરણને મંજૂરી આપી
નાગરિકોને સેવાઓની ડિજિટલ ડિલિવરી સક્ષમ કરવા માટે 1લી જુલાઈ, 2015ના રોજ ડિજિટલ ઈન્ડિયા પ્રોગ્રામ શરૂ કરવામાં આવ્યો હતો. તે ખૂબ જ સફળ કાર્યક્રમ સાબિત થયો છે.
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ડિજિટલ ઈન્ડિયા કાર્યક્રમના વિસ્તરણને મંજૂરી આપી છે. કુલ ખર્ચ ₹14,903 કરોડ છે.
આ નીચેનાને સક્ષમ કરશે:
- 6.25 લાખ આઇટી પ્રોફેશનલ્સને ફ્યુચર સ્કિલ પ્રાઇમ પ્રોગ્રામ હેઠળ પુનઃ-કુશળ અને અપ-કુશળ બનાવવામાં આવશે;
- માહિતી સુરક્ષા અને શિક્ષણ જાગૃતિ તબક્કો  પ્રોગ્રામ હેઠળ 2.65 લાખ લોકોને માહિતી સુરક્ષામાં તાલીમ આપવામાં આવશે;
- યુનિફાઇડ મોબાઇલ એપ્લિકેશન ફોર ન્યુ-એજ ગવર્નન્સ  એપ/ પ્લેટફોર્મ હેઠળ 540 વધારાની સેવાઓ ઉપલબ્ધ થશે. હાલમાં UMANG પર 1,700 થી વધુ સેવાઓ પહેલેથી જ ઉપલબ્ધ છે;
- નેશનલ સુપર કોમ્પ્યુટર મિશન હેઠળ વધુ 9 સુપર કોમ્પ્યુટર ઉમેરવામાં આવશે. આ પહેલાથી જ તૈનાત 18 સુપર કોમ્પ્યુટર ઉપરાંત છે;
- ભાશિની, એઆઈ-સક્ષમ બહુ-ભાષા અનુવાદ સાધન  તમામ 22 શેડ્યૂલ 8 ભાષાઓમાં રજૂ કરવામાં આવશે;
- નેશનલ નોલેજ નેટવર્ક  નું આધુનિકીકરણ જે 1,787 શૈક્ષણિક સંસ્થાઓને જોડે છે;
- DigiLocker હેઠળ ડિજિટલ દસ્તાવેજ ચકાસણી સુવિધા હવે MSME અને અન્ય સંસ્થાઓ માટે ઉપલબ્ધ થશે;
- ટાયર 2/3 શહેરોમાં 1,200 સ્ટાર્ટઅપ્સને સપોર્ટ કરવામાં આવશે;
- આરોગ્ય, કૃષિ અને ટકાઉ શહેરો પર કૃત્રિમ બુદ્ધિમાં શ્રેષ્ઠતાના 3 કેન્દ્રો સ્થાપવામાં આવશે;
- 12 કરોડ કોલેજ વિદ્યાર્થીઓ માટે સાયબર-જાગૃતિ અભ્યાસક્રમો;
- સાયબર સુરક્ષાના ક્ષેત્રમાં નવી પહેલો જેમાં ટૂલ્સનો વિકાસ અને નેશનલ સાયબર કોઓર્ડિનેશન સેન્ટર સાથે 200 થી વધુ સાઈટોના એકીકરણનો સમાવેશ થાય છે.
- આજની જાહેરાત ભારતની ડિજિટલ અર્થવ્યવસ્થાને વેગ આપશે, સેવાઓમાં ડિજિટલ એક્સેસ ચલાવશે અને ભારતના IT અને ઇલેક્ટ્રોનિક્સ ઇકોસિસ્ટમને સમર્થન આપશે.
CB/GP/JD
(
પ્રધાનમંત્રીનું કાર્યાલય
સ્વસ્થ રહેવાની એક સારી રીત એ છે કે કાર્યસ્થળ પર પણ યોગાભ્યાસ કરવો: પીએમ
વ્યસ્ત કામના સમયપત્રક અને બેઠાડુ જીવનશૈલીના પડકારોને પ્રતિબિંબિત કરતા, પ્રધાનમંત્રી શ્રી નરેન્દ્ર મોદીએ દરેકને વિરામ દરમિયાન કાર્યસ્થળે યોગાભ્યાસ કરવા પ્રોત્સાહિત કર્યા છે.
આયુષ મંત્રાલય દ્વારા કરાયેલા એક ટ્વિટ શેર કરીને કે જે આયુષના કેન્દ્રીય મંત્રી, શ્રી સર્બાનંદ સોનોવાલે યોગમાં મોટા પાયે સહભાગિતાને પ્રોત્સાહિત કરવા માટે "વાય-બ્રેક" યોગ પર એક મિનિટનો વિડિયો લોન્ચ કર્યો, ખાસ કરીને કોર્પોરેટ કાર્યસ્થળો અને વર્કહોલિકો માટે છે, તેના માટે પ્રધાનમંત્રીએ ટ્વીટ કર્યું;
"વ્યસ્ત કામના સમયપત્રક અને બેઠાડુ જીવનશૈલી તેની સાથે પોતાના પડકારોનો સમૂહ લાવે છે. સ્વસ્થ રહેવાનો એક સારો રસ્તો એ છે કે કાર્યસ્થળ પર પણ યોગાભ્યાસ કરવો.”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ વધુ સંકુચિત થતાં 4.8 લાખે પહોંચ્યું
દૈનિક સાજા થયેલા કેસની સંખ્યા દૈનિક નવા કેસ કરતા વધુ છે, પરિણામે સાજા થવાનો દર 93% કરતા વધુ
સતત 4 દિવસથી 5 લાખથી ઓછા સક્રિય કેસ નોંધાતા ભારતનું સક્રિય કેસ ભારણ આજની તારીખ સુધીમાં 4,80,719 થઈ ગયું છે. કુલ પોઝિટિવ કેસમાં સક્રિય કેસનો હિસ્સો વધુ ઘટીને 5.48% થયો છે.
દરરોજ નવા કેસ કરતા વધારે સાજા થયેલા કેસની નવી સંખ્યાનું વલણ યથાવત છે કારણ કે છેલ્લા 24 કલાકમાં 47,992 સાજા થયેલા કેસની સામે 44,684 નવા કેસ નોંધાયા છે.
નવા કેસની સંખ્યામાં ઘટાડો યથાવત રહ્યો છે જે દર્શાવે છે કે નાગરિકો દ્વારા કોવિડ યોગ્ય વર્તણૂક અપનાવવામાં આવી રહી છે અને કેન્દ્ર સરકારની માર્ગદર્શિકાને પગલે રાજ્ય / કેન્દ્રશાસિત પ્રદેશોની સરકારો દ્વારા અસરકારક નિયંત્રણના પગલાં લેવામાં આવી રહ્યા છે. દૈનિક નવા કેસ સરેરાશ પાંચ અઠવાડિયામાં ઘટી રહેલું વલણને દર્શાવે છે.
આ વલણના પરિણામે આજે સાજા થવાનો દર 93% ને પાર થઈ ગયો છે. સંચિત રાષ્ટ્રીય આંકડો 93.05% છે. કુલ સાજા થયેલા કેસ 81,63,572 થઇ ગયા છે. સાજા થયેલા કેસ અને સક્રિય કેસ વચ્ચેનું અંતર જે સતત વધી રહ્યું છે, તે તાજેતરમાં 76,82,853 છે.
નવા સાજા થયેલા કેસમાંથી 75.38% કેસ દસ રાજ્યો / કેન્દ્રશાસિત પ્રદેશોમાં કેન્દ્રિત છે.
કોવિડમાંથી 6,498 દર્દીઓ સાજા થતા દિલ્હીમાં છેલ્લા 24 કલાકમાં સૌથી વધુ રિકવરી જોવા મળી. કેરળમાં 6,201 દૈનિક રિકવરી જોવા મળી હતી જ્યારે મહારાષ્ટ્રમાં 4,543 નવી રિકવરી જોવા મળી હતી.
નવા કેસમાંથી દસ રાજ્યો / કેન્દ્રશાસિત પ્રદશોએ 76.38%નું યોગદાન આપ્યું છે.
છેલ્લાં 24 કલાકમાં દિલ્હીમાં 7,802 કેસ નોંધાયા છે. ગઈકાલે કેરળમાં 5,804 નવા કેસ નોંધાયા છે, જ્યારે 4,132 નવા કેસ સાથે મહારાષ્ટ્ર ત્રીજા સ્થાને રહ્યું હતું.
છેલ્લા 24 કલાકમાં 520 લોકોના મૃત્યુ થયા છે. જેમાંથી 79.23% મૃત્યુ 10 રાજ્યો/કેન્દ્રશાસિત પ્રદેશમાં થયા છે.
નવા નોંધાયેલા મૃત્યુઆંકમાંથી 24.4% મહારાષ્ટ્રમાં છે જ્યાં 127 લોકો મૃત્યુ પામ્યા છે. દિલ્હી અને પશ્ચિમ બંગાળમાં અનુક્રમે 91 અને 51 નવા મૃત્યુ થયા છે.
SD/GP/BT
(Visitor Counter : 124
પ્રધાનમંત્રીનું કાર્યાલય
પ્રધાનમંત્રી 23 નવેમ્બરના રોજ સંસદસભ્યો માટે બનેલા બહુમાળી આવાસનું ઉદઘાટન કરશે
પ્રધાનમંત્રી શ્રી નરેન્દ્ર મોદી 23 નવેમ્બર 2020ના રોજ સવારે 11 વાગ્યે વિડીયો કોન્ફરન્સિંગ દ્વારા સંસદસભ્યો માટે બનેલા બહુમાળી આવાસનું ઉદઘાટન કરશે. આ પ્રસંગે લોકસભા અધ્યક્ષ શ્રી ઓમ બિરલા પણ ઉપસ્થિત રહેશે.
આ આવાસ નવી દિલ્હીના ડૉ. બી. ડી. માર્ગ પર સ્થિત છે. 80 વર્ષથી વધુ જૂનાં આઠ બંગલાનું પુન:નિર્માણ કરી 76 આવાસ બનાવવામાં આવ્યા છે. કોવિડ -19 ની અસર હોવા છતાં મંજુર થયેલ ખર્ચથી લગભગ 14 ટકાની બચત સાથે બહુ ઓછા સમયમાં આ ફ્લેટનું નિર્માણ પૂર્ણ કરવામાં આવ્યું છે.
બાંધકામમાં ગ્રીન બિલ્ડિંગની અનેક પહેલનો સમાવેશ કરવામાં આવ્યો છે, જેમાં ફ્લાય એશ તથા વિધ્વંસ કરેલી ઇમારતોના કાટમાળમાંથી બનાવેલ ઇંટો, થર્મલ ઇન્સ્યુલેશન અને ઉર્જા કાર્યક્ષમતા માટે ડબલ ગ્લાઝ્ડ વિંડોઝ, કાર્યક્ષમ એલઇડી લાઇટ ફિટિંગ્સ, લાઇટ કંટ્રોલ માટે ઓક્યુપેન્સી આધારિત સેન્સર, વીઆરવી વાળા એર કંડિશનરનો સમાવેશ થાય છે. ઓછા વીજ વપરાશ માટે સિસ્ટમ, પાણીના બચાવ માટે નીચા પ્રવાહના ફિક્સર, રેઇન વોટર હાર્વેસ્ટિંગ સિસ્ટમ અને છત ઉપર સોલાર પ્લાન્ટ મૂકવામાં આવેલ છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ રથયાત્રાના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રથયાત્રાના અવસર પર લોકોને શુભેચ્છા પાઠવી છે.
પોતાના સંદેશમાં પ્રધાનમંત્રીએ કહ્યું કે, “ભગવાન જગન્નાથની રથયાત્રાના પાવન-પુનીત અવસર પર આપ સૌને મારી હાર્દિક શુભેચ્છા. મારી કામના છે કે શ્રદ્ધા અને ભક્તિની આ યાત્રા દેશવાસીઓના જીવનમાં સુખ, સમૃદ્ધિ, સૌભાગ્ય અને આરોગ્ય લઈને આવે. જય જગન્નાથ !”
GP/DS
(
પ્રધાનમંત્રીનું કાર્યાલય
પ્રધાનમંત્રીએ 32મી પ્રગતિ બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે વર્ષ 2020ની સૌપ્રથમ પ્રગતિ બેઠકની અધ્યક્ષતા કરી હતી. પ્રગતિના માધ્યમથી પ્રધાનમંત્રીનો આ બત્રીસમો સંવાદ હતો. પ્રગતિ એ કેન્દ્ર અને રાજ્ય સરકારોને સાંકળી લઇ પ્રો-એક્ટીવ શાસન અને સમયસરના અમલીકરણ માટેનું આઈસીટી આધારિત એક મલ્ટી મોડલ મંચ છે.
આજની પ્રગતિ બેઠકમાં, પ્રધાનમંત્રીએ કુલ 11 મુદ્દાઓની ચર્ચા કરી, જેમાંથી 9 વિલંબિત પ્રોજેક્ટ્સ છે. 24,૦૦૦ કરોડ રૂપિયાથી વધુની કિંમતના આ 9 પ્રોજેક્ટ્સ 9 રાજ્યો, ઓડિશા, તેલંગાણા, મહારાષ્ટ્ર, ઝારખંડ, બિહાર, કર્ણાટક, આંધ્રપ્રદેશ, કેરળ અને ઉત્તર પ્રદેશમાં તેમજ ૩ કેન્દ્રીય મંત્રાલયોમાં ફેલાયેલા છે. તેમાં રેલ્વે મંત્રાલયના ૩, માર્ગ વાહનવ્યવહાર અને ધોરીમાર્ગ મંત્રાલયના 5 અને પેટ્રોલિયમ અને કુદરતી ગેસ મંત્રાલયના 1 પ્રોજેક્ટનો સમાવેશ થાય છે.
વીમા યોજનાઓ- પીએમજેજેબીવાય અને પીએમએસબીવાય અંતર્ગત પ્રગતિની સમીક્ષા કરવામાં આવી
બેઠક દરમિયાન પ્રધાનમંત્રીએ નાણાકીય સેવાઓ વિભાગ અંતર્ગત ‘પ્રધાનમંત્રી જીવન જ્યોતિ વીમા યોજના’  અને ‘પ્રધાનમંત્રી સુરક્ષા વીમા યોજના’  જેવી વીમા યોજનાઓને લગતી ફરિયાદોના સંદર્ભમાં તેમના પ્રદર્શન અંગે સમીક્ષા કરી હતી.
પ્રધાનમંત્રીએ ક્રાઈમ એન્ડ ક્રિમીનલ ટ્રેકિંગ નેટવર્ક એન્ડ સિસ્ટમ  પ્રોજેક્ટ અંતર્ગત પ્રગતિની પણ સમીક્ષા કરી હતી. સીસીટીએનએસ એ ઈ-ગવર્નન્સના માધ્યમથી અસરકારક તપાસ કરવા માટેની એક વ્યાપક અને સંકલિત સિસ્ટમ છે.
અગાઉના 31મા પ્રગતિ સંવાદમાં પ્રધાનમંત્રીએ કુલ 12.૩૦ લાખ કરોડ રૂપિયાની કિંમતના કુલ 269 પ્રોજેક્ટ્સની સમીક્ષા કરી હતી. પ્રધાનમંત્રીએ સમગ્ર 17 જુદા જુદા ક્ષેત્રોની અંદર 47 સરકારી કાર્યક્રમો અને યોજનાઓને લગતી ફરિયાદ નિવારણની પણ સમીક્ષા કરી હતી.
NP/RP/DS
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં સતત 5મા દિવસે દૈનિક નવા કેસ 50 હજાર કરતા ઓછા નોંધાયા
- સક્રિય કેસનું ભારણ 4.9 લાખ, કુલ કેસના 5.63%.
- આજે સાજા થયેલા કુલ કેસની સંખ્યા 80,66,501 છે.
- નવા સાજા થયેલા કેસમાંથી 78% કેસ 10 રાજ્યો / કેન્દ્રશાસિત પ્રદેશમાં કેન્દ્રિત છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતમાં સતત 5મા દિવસે દૈનિક નવા કેસ 50 હજાર કરતા ઓછા નોંધાયા, સક્રિય કેસનું ભારણ 4.9 લાખ, કુલ કેસના 5.63%
વધુ વિગતો માટે: https://pib.gov.in/PressReleasePage.aspx?PRID=1672204
કેન્દ્રીય નાણાં અને કોર્પોરેટ મંત્રી શ્રીમતી નિર્મલા સીતારામને કોવિડ-19 સામે લડવા ભારતીય અર્થતંત્રને ટેકો આપવા જાહેર કરેલા આત્મનિર્ભર ભારત પેકેજ 3.0ની વિગતવાર રજૂઆત
વધુ વિગતો માટે: https://pib.gov.in/PressReleasePage.aspx?PRID=1672350
17માં આસિયાન – ભારત સમિટમાં પ્રધાનમંત્રીનું સંબોધન
વધુ વિગતો માટે: https://pib.gov.in/PressReleasePage.aspx?PRID=1672330
પ્રધાનમંત્રી 13 નવેમ્બર 2020ના રોજ જામનગર અને જયપુરમાં ભવિષ્ય માટે તૈયાર એવી બે આયુર્વેદ સંસ્થાઓનું ઉદ્ઘાટન કરશે
વધુ વિગતો માટે: https://pib.gov.in/PressReleasePage.aspx?PRID=1671917
ભારતે કર-ત્રાસવાદથી કર-પારદર્શકતા તરફ પ્રયાણ કર્યું: પ્રધાનમંત્રી
વધુ વિગતો માટે: https://pib.gov.in/PressReleasePage.aspx?PRID=1672108
પ્રધાનમંત્રી શ્રી નરેન્દ્ર મોદી અને વિશ્વ સ્વાસ્થ્ય સંસ્થા ના મહાનિદેશક મહામહિમ ડૉ. ટેડ્રોસ એડહાનોમ ગેબ્રેયેસિસ વચ્ચે ફોન પર ચર્ચા થઈ
વધુ વિગતો માટે: https://pib.gov.in/PressReleasePage.aspx?PRID=1672110
મિશન સાગર - II અંતર્ગત આઇ.એન.એસ. આઇરાવત દ્વારા જીબુતીને ખાદ્ય સામગ્રીની મદદ કરવામાં આવી
વધુ વિગતો માટે: https://pib.gov.in/PressReleseDetail.aspx?PRID=1672213
FACT CHECK
(Visitor Counter : 141